《陪颜使君饯宣谕萧常侍》
唐代·皎然

江涛凋瘵后，远使发天都。昏垫宸心及，哀矜诏命敷。

恤民驱急传，访旧枉征舻。外镇藩条最，中朝顾问殊。

文皆正风俗，名共溢寰区。已事方怀阙，归期早戒涂。

繁笳咽水阁，高盖拥云衢。暮色生千嶂，秋声入五湖。

离歌犹宛转，归驭已踟躇。今夕庾公意，西楼月亦孤。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。